open-index/open-wikipedia-markdown huggingface dataset:
Death Metal (album)

***Death Metal*** er et split-album av metal-bandene Hellhammer, Helloween, Dark Avenger og Running Wild.

## Sporliste
**Running Wild**
:1. «Iron Heads» – 3:38
:2. «Bones to Ashes» – 5:07

**Hellhammer**
:3. «Revelations of Doom» – 2:46
:4. «Messiah» – 4:30

**Dark Avenger**
:5. «Black Fairies» – 3:33
:6. «Lords of the Night» – 3:47

**Helloween**
:7. «Oernst of Life» – 4:41
:8. «Metal Invaders» – 4:27

## Personell
**Running Wild-medlemmer:**
*Rock´n´Rolf Kasparek – Vokal, Gitar
*Gerald «Preacher» Warnecke – Gitar
*Stephan Boriss – Bass
*Wolfgang «Hasche» Hagemann – Trommer

**Hellhammer-medlemmer:**
*Tom S«atanic Slaughter» Warrior – Vokals, Gitar
*Martin «Slayed Necros» Ain – Bass
*Bruce «Denial Fiend» Day – Trommer

**Dark Avenger-medlemmer:**
*Siegfried Kohmann – Vokal
*Bernd Piontek – Gitar
*Claus Johannson – Gitar
*Uwe Neff – Bass
*Andreas Breindl – Trommer

**Helloween-medlemmer:**
*Kai Hansen – Vokal, Gitar
*Michael Weikath – Gitar
*Markus Grosskopf – Bass
*Ingo Schwichtenberg – Trommer

## Kilder
* 

## Eksterne lenker
*
Yaesu

Yaesu er navnet på en amatørradioprodusent. Yaesu ble dannet i 1959 i Japan.

Andre vanlige varemerker for radioamatørutstyr er Kenwood, Sommerkamp, ICOM, med flere.

Produsenter av radioutstyr selger ofte radioutstyr med forskjellige frekvensbånd, modulering og litt forskjellige funksjoner tilpasset flymarkedet, radioamatørmarkedet, maritim VHF, militær og vanlig landmobil bruk (Landmobil bruk omfatter politiradio, helseradio, drosjeradio, bussradioer, entreprenørfirmaer og så videre.) I mange tilfelle kan det sees store likheter mellom modeller med samme størrelse for forskjellige markeder.

Det samme firmaet som produserer Yaesu radioer, markedsfører tilsvarende radiostasjoner for flymarkedet og for landmobil bruk under merkenavnet Vertex Standard.

For maritim VHF selges de under merkenavnet Standard Horizon.

## Eksterne lenker
* 
* side på japansk
Francis Hagerups første regjering

**Francis Hagerups første regjering** var en koalisjonsregjering mellom Høire (H), Moderate Venstre (MV) og Venstre (V). Den tiltrådte 14. oktober 1895, og fratrådte 17. februar 1898.

Hagerups regjering tiltrådte etter at Emil Stangs andre regjering søkte avskjed. Dette ble gjort etter at Høire ikke oppnådde valgresultatet de hadde håpet på, der det endte med at Venstre beholdt sitt flertall. Høire vant 39 mandater, noe som var 3 mer enn i 1891, mens Venstre vant 57 mandater. 7. juni 1895 ble vedtatt i Stortinget om at det skulle innledes forhandlinger med Sverige angående  konsulatsaken, noe som gikk imot Venstres "knyttnevepolitikk". Dette førte til at Venstre nektet å lede en regjering, før Norge hadde fått sitt eget konsulatvesen. Kongen utelukket også enhver regjering ledet av Venstre. Ettersom Emil Stang hadde stemt imot forslaget ble det utelukket at hans regjering skulle fortsette. Til slutt ble en samlingsregjering med medlemmer fra Høre, Moderate Venstre og Venstre, ledet av justisminister Francis Hagerup, godkjent av kongen. 

I forhold til hans forgjengere, var Hagerup en ung og lovende politiker. I en alder av 42 år ble han regnet som et friskt pust som statsminister, ettersom normen tidligere hadde vært at statsministre måtte være over 60 år gamle. Regjeringen var preget av ideologiske forskjeller, men ble forent i ønsket om forhandlinger med Sverige. Dette gjorde at regjeringens politiske plattform var ankret i 7.  juni-vedtaket. Grunnet deres forskjeller var dette den eneste saken som regjeringen jobbet for, og en egen forhandlingskomite ble opprettet. De ble enige om at mens denne komiteen arbeidet, skulle regjeringen la andre kampsaker hvile. 

Forhandlingene med svenskene endte opp med å bli en fiasko. Komiteen la fram sin rapport i januar 1898, der de konkluderte med at forhandlingene hadde mislyktes. Stortingsvalget høsten 1897 ble en stor fiasko for Høire, da de mistet 15 mandater siden sist valg. Moderate Venstre mistet også fem mandater, noe som førte til en klar seier for Venstre. De tjente 20 mandater, og endte opp med 79 i en tid da 58 var kravet for flertall. Dette førte til at regjeringen Hagerup søkte avskjed i januar 1898. I ettertid regnes ikke regjeringen som en suksess, men hun førte til at det ble en pause i unionskampen. Etter at regjeringen gikk av, valgte Hagerup å vende tilbake til jusen. Det tok imidlertid ikke lang tid før han var tilbake i politikken, da han ble leder for Høire i 1900.

## Regjeringsmedlemmer

## Referanser


## Kilder
**Hagerups (1.) ministerium*. Liste i Jan Debes: Det norske statsråd 1814-1949 side 132-133
Abraham B. Yehoshua

**Abraham B. Yehoshua** (hebraisk: א.ב. יהושע; født 19. desember 1936 i Jerusalem, død 14. juni 2022 i Tel Aviv) var en israelsk forfatter og universitetslærer. Han fullførte studier i filosofi og litteratur ved Det hebraiske universitetet i Jerusalem. Deretter var han lærer i Paris mellom 1963 og 1967. Fra 1972 har han vært knyttet til Universitetet i Haifa. Han debuterte i 1970 med novellsamlingen *Tidlig sommeren 1970 og to andre historier*.

Yehoshua skildrer det moderne Israel og skriver både noveller, romaner, skuespill og essay. Han skildrer mennesker som flykter fra en verden de ikke forstår og er kritisk til utviklingen i hjemlandet og til at mennesker isolerer seg i et lukket fellesskap. Flere av bøkene hans er oversatt til en rekke forskjellige språk, også til norsk, og Harold Bloom tar ham med i sin *Vestens litterære kanon. Mesterverk i litteraturhistorien* fra 1996.

## Bibliografi
**Oversatt til norsk eller dansk** (årstall angir skandinavisk utgave)
* *Ekspresstoget i Yatir* (novelle) i Kela og Ragnar Kvam: Ny israelsk prosa 1967
* *Tidlig sommeren 1970 og to andre historier* 1979 ISBN 82-02-04204-6 
* *Elskeren* 1980 ISBN 87-01-97401-7
* *Sen skilsmisse* 1984 ISBN 87-00-60002-4
* *Herr Mani* 1992 ISBN 82-05-20544-2

**Oversatt til engelsk** (årstall angir engelsk utgave)
* *Three Days and a Child* 1970 ISBN 0-7206-0161-4
* *A Night in May* 1974
* *The Continuing Silence of a Poet* 1988 ISBN 0-8156-0559-5
* *Five Seasons* 1989 ISBN 1-870015-94-0
* *Possessions* 1993
* *Open Heart* også kjent som *The Return from India*, 1997 ISBN 0-15-600484-4
* *A Journey to the End of the Millennium* 1999 ISBN 0-15-601116-6
* *The Liberated Bride* 2004 ISBN 0-15-603016-0
* *A Woman in Jerusalem* også kjent som *The Human Resources Supervisor's Mission* 2006 ISBN 1-870015-98-3. 

**Essays**
* *Between Right and Right* 1981 ISBN 0-385-17035-1
* *Israel* 1988
* *The Terrible Power of a Minor Guilt* 2000 ISBN 0-8156-0656-7

## Referanser


## Eksterne lenker
* 
*
Bundeszentrale für politische Bildung

**Bundeszentrale für politische Bildung,** kortform **bpb** (tysk for Den føderale organisasjonen for politisk dannelse) er en tysk føderal institusjon underlagt innenriksministeriet, som ble grunnlagt i 1952 under navnet *Bundeszentrale für Heimatdienst*.

Bundeszentrale für politische Bildung har i oppgave å fremme borgernes forståelse av politiske saksforhold og styrke den demokratiske bevisstheten. Organisasjonen har røtter tilbake til Weimarrepublikkens *Reichszentrale für Heimatdienst*, som ble grunnlagt i 1918 som *Zentralstelle für Heimatdienst*.

I de første årene var arbeidet mot kommunismen det fremherskende i Bundeszentrale für politische Bildungs arbeid. Også i dag spiller arbeidet mot totalitære ideologier en viktig rolle, selv om andre temaer også har fått mer oppmerksomhet.

Det finnes underavdelinger av det føderale kontoret i hver av delstatene.

## Referanser


## Eksterne lenker
*
Bekkola

**Bekkola**, som kommer av finsk og betyr «Pekkas gård», er en gård på toppen av grenda Løvhaugen i Grue Finnskog. Gården er fra 1624 og befinner seg på samme grunn som de eldste bosetningene på Finnskogen.

Gården eies av familien Bredesen Opset.

I dag driver Familiehjelp et ferie- og fritidsttiltak for barn og ungdom på Bekkola

## Eksterne lenker
* Bekkola 
* Familiehjelp
GameSpot

**GameSpot** er en videospillnettside som viser nyheter, anmeldelser, før-anmeldelser, nedlastninger og annen informasjon. Nettsiden ble startet 1. mai 1996 av Pete Deemer, Vince Broady og Jon Epstein. Den ble kjøpt av ZDNet, et selskap som senere ble kjøpt av CNET Networks. CNET ble kjøpt av CBS Interactive i 2008.

I tillegg til innholdet som blir produsert av GameSpot-mannskapet, tillater også nettsiden brukerne i å skrive sine egne anmeldelser, blogger og å poste på deres forum. Forumene er delvis delte med brukerne av GameFAQs, en annen nettside som også er eid av CBS Interactive.

## Referanser


## Eksterne lenker
*
Nystølsvatnet

**Nystølsvatnet** er en innsjø i Sogndal kommune i Sogn og Fjordane. Den ligger på Gaularfjellet, og er en del av Gaularvassdraget.

Rv 13 ligger på nordsiden av vannet, og nær østre enden er et kjent utsiktpunkt på Gaularfjellsvegen.

Navnet kommer av Nystølen som er en seter på vestsiden av vannet.

## Referanser




## Bildegalleri
Diva (musikkgruppe)

**Diva** var en norsk eurodance musikkgruppe. Den besto av Helene Sommer og Elene Nyborg, begge fra Drammen. Deres første singel, The Sun Always Shines on TV,  var en coverlåt av a-ha.

## Diskografi
**Singler**
* The Sun Always Shines On TV (1994)
* Stand And Deliver (1995)
* Everybody, Move Your Body (1995)

## Eksterne lenker
*
Liste over Finnmarks fylkesmenn

**Liste over Finnmarks fylkesmenn** begynner i 1661, og omfatter amtmenn i Vardøhus amt (1661-1787) og Finmarkens amt (1787-1919) og fylkesmenn i Finnmark fylke siden 1919.

Ved en kongelig resolusjon av 1660 ble det slått fast at Vardøhus amt skulle opprettes. Vardøhus amt var et underamt under Trondhjems stiftamt frem til 1866, og deretter under Tromsø stiftamt til 1918. Geografisk tilsvarte amtet det tidligere Vardøhus len, som ble gjort til hovedlen i 1576, etter tidligere å ha ligget under  Bergenhus len. I 1680 ble Vardøhus amt innlemmet i Nordlandenes amt, som samtidig skiftet navn til Nordlands amt, men Vardøhus ble skilt ut igjen allerede i 1685.

Den 5. september 1787 ble Senjen og Tromsø fogderi overført fra Nordlands amt til Vardøhus amt. Vardøhus amt skiftet samtidig navn til Finnmarkens amt. Den 1. oktober 1866 ble fogderiet skilt ut som eget amt under navnet Tromsø amt.

Ved Lov om forandring av rikets inddelingsnavn av 14. august 1918, edret Finnmarkens amt den 1. januar 1919 navn til Finnmark fylke. Samtidig ble begrepene *[[amt]]* og *[[amtmann]]* erstattet av *[[fylke]]* og *[[fylkesmann]]*.

Fylkesmannen er regjeringens representant i sitt fylke. Han skal bidra til at Stortingets og Regjeringens vedtak og retningslinjer blir fulgt opp. Dette skjer for det første ved at fylkesmannen utfører forvaltningsoppgaver på vegne av departementene, og for det andre ved at fylkesmannen overvåker kommunenes virksomhet og er klageinstans for mange typer kommunale vedtak.

## Amtmanns- og fylkesmannsboligen
Ved opprettelsen av Vardøhus amt, var det meningen at amtmennene skulle bo på Vardøhus festning. På grunn av den dårlige forfatningen som festningen var i, skiftet imidlertid amtmannssetet mellom Vardøhus, Vadsø og Alta frem til 1814. Et unntak var en periode fra 8. juli 1682 til 1684 da Vardøhus ble administrert av Bergen magistrat.

Sammen med utnevnelsen av Johan Caspar Krogh i 1814 flyttet amtmannssetet til Tromsø. Først ved delingen av amtet 1. oktober 1866, da Senjen og Tromsø fogderi ble skilt ut som Tromsø amt, flyttet amtmannen tilbake til Finnmark. Etter en diskusjon mellom Hammerfest, Alta og Vadsø om amtmannsboligens beliggenhet. Jens Holmboe var den første amtmannen med sete i Hammerfest. Den 17. november 1888 ble det bestemt at amtmannen forpliktet å bo i eller ved Vadsø, og Karl Adolf Langberg ble utnevnt til embedet. Departementet godkjente 27. februar 1893 en tomt for oppførelse av en amtmannsbolig i Vadsø. Boligen sto ferdig i 1894. Fram til 2016 hadde fylkesmannen boplikt i fylkesmannsboligen i Vadsø. Denne ordningen er nå avviklet. 

## Fylkesmennene

## Referanser


## Kilder

* World statesmen, worldstatesmen.org
* Fylkesmannboka, regjeringen.no
* Digitalarkivet, digitalarkivet.no

## Eksterne lenker

* Fylkesmannen i Finnmark
Vassallaggi

**Vassallaggi** er et arkeologisk utgravningssted med ruiner etter en by på Sicilia i Italia. Stedet ligger i nærheten av byen San Cataldo i Caltanissetta frie kommunale konsortium. Det er funnet bosetning fra bronsealderen på stedet.

## Eksterne lenker
* Regione Siciliana - Sizilien für den Touristen
Johannes Steens første regjering

**Johannes Steens første regjering** var en Venstreregjering som tiltrådte 6. mars 1891. Regjeringen søkte først om avskjed 29. juni 1892, men fortsatte etter enstemmig oppfordring fra Stortinget. Regjeringen søkte på ny om avskjed i april 1893, og fratrådte 2. mai 1893.

## Kilder
*
Aharon Megged

**Aharon Megged** (født **Aharon Grinberg**; 2. november 1920 i Włocławek, død 23. mars 2016 i Tel Aviv) var en israelsk forfatter.

Han ble født i Polen, men foreldrene emigrerte til Palestinamandatet da han var seks år gammel. Etter fullført videregående skole i Tel Aviv var han på kibbutzen Sedot Yam i 12 år.

Sammen med en gruppe venner grunnla han *Masa*, et litterært ukeblad og var redaktør av dette i 15 år. Han var også litterær redaktør for flere aviser. Fra 1968 til 1971 var han kulturattasjé ved Israels ambassade i London, og i 1977/78 var han knyttet til Center for Hebrew Studies ved Oxford University som husdikter, en stilling han også hadde ved University of Iowa.

Han ga ut 35 bøker og vant en rekke priser for sitt forfatterskap. Han fikk Israelsprisen i litteratur i 2003. Hans bøker er oversatt til en rekke språk og har kommet ut i Storbritannia, USA, Argentina, Frankrike og andre land.

Megged var gift med forfatteren Ida Tsurit og er far til forfatteren Eyal Megged og Amos Megged,  universitetslektor i historie ved Haifa University.

## Bibliografi
**På norsk**:
* *Kunnskapens tre* 1972 Hørespill    sendt av Norsk rikskringkasting 16. november 1972     ISBN 82-7118-003-7
* *Navnet* i Kela og Ragnar Kvam: Ny israelsk prosa 1967

**På engelsk**:
* *Everlasting life* (Chaye olam) 2001     ISBN 965-448-763-2
* *The animal that never was (in search of the unicorn)* 1992     ISBN 0-930829-20-4
* *The short life* 1980     ISBN 0-8008-7180-4

## Referanser
Viktor og Viktoria (1933)

***Viktor und Viktoria*** er en tysk musikalsk filmkomedie fra 1933 regissert av Reinhold Schünzel.

Filmen har blitt refilmatisert en rekke ganger. Bl.a. er den Oscar-belønnede filmen *[[Victor/Victoria]]* fra 1982. Det ble også laget en engelskspråklig refilmatisering i 1935 (*First a Girl*) og en tysk-språklig i 1957 (*Viktor und Viktoria*). I 1995 ble det laget av TV-film (*Victor/Victoria*).

## Handling
En ung aspirerende sangerinne, Susanne, tar over etter skuespilleren Viktor ved en liten kabaret i Berlin. Der hadde Viktor tidligere vært ansatt som en kvinnelig imitator, og tilfeldigvis blir Susanne oppdaget av en agent som tror at hun virkelig er en mann.

Susanne blir etter hvert berømt, men situasjonen hennes blir ytterligere komplisert når hun oppdager at hun har blitt forelsket i Robert.

## Medvirkende
* Renate Müller: Susanne Lohr / Monsieur Viktoria
* Hermann Thimig: Viktor Hempel  
* Adolf Wohlbrück: Robert
* Hilde Hildebrand: Ellinor 
* Fritz Odemar: Douglas
* Friedel Pisetta: Nummerngirl Lilian
* Aribert Wäscher: Agent F. A. Punkertin
* Raffles Bill: Varietékünstler
* Henry Lorenzen: Friseur
* Trude Lehmann: Wärterin

## Referanser


## Eksterne lenker
*
Ingo Schwichtenberg

**Ingo Schwichtenberg** (Mr.Smile) (født 18. mai 1965, død 8. mars 1995) var et av de første medlemmene i det tyske power metal-bandet Helloween. Han er kjent for sin raske hamring på basstrommen, noe som er vanlig for trommeslagere innen denne musikksjangeren.

Schwichtenberg spilte med Helloween fra 1983 til 1993, men han måtte forlate bandet på grunn av inntak av kokain og hasj. Han slet også med schizofreni, og da han nektet å ta medikamenter, førte det til at han ble svært depressiv og at han ikke kunne spille sammen med bandet.

Etter at han forlot bandet ble hans depresjon stadig verre og han begikk selvmord i 1995 ved å hoppe foran et undergrunnstog. Schwichtenbergs erstatning i Helloween ble Uli Kusch.

## Referanser


## Eksterne lenker
* 
*  Helloweens offisielle nettside
Eddie Cantor

**Eddie Cantor** (født **Isudore Iskowitz** 31. januar 1892 i New York City i New York, død 10. oktober 1964) var en amerikansk komiker, sanger, skuespiller og tekstforfatter og ble fra 1920-årene og i mer enn 30 år fremover en av USAs mest berømte og populære underholdere, ikke minst på grunn av sin utstråling, gode sangstemme og rullende øyne. En av hans mest kjente sanger er «If You Knew Suzie». I 1930-årene opptrådte han i sitt eget radioshow. 

Sangen «Margie» var oppkalt etter Cantors fem år gamle datter. Han ble kreditert for å ha popularisert låten med sin innspilling fra 1921 som lå på toppen av poplisten i fem uker.

Cantor ble gift i 1913 og fikk fem barn. Cantor spilte i en lang rekke filmer og ble i 1956 hedret med en æres-Oscar. Han har tre stjerner på Hollywood Walk of Fame, en for film, en for radio og en for TV.

## Filmografi (utvalg)
*1926 – *[[Evig din i 14 dager]]*
*1929 – *Gloria - Gloria*
*1931 – *[[Alt godt kommer ovenfra]] (Palmy Days)*
*1932 – *[[Gutten fra Spania]]*
*1933 – *[[Skandalen i Rom]]*
*1934 – *[[Millionær på rappen]]*
*1936 – *[[Ryk og reis!]] (Strike Me Pink)*
*1937 – *[[Ali Baba (film)|Ali Baba]]*
*1948 – *Sett i gang Susie*

## Referanser


## Eksterne lenker
* 
* 
*
Dropkick Murphys

**Dropkick Murphys** er et  Celtic punk band fra Quincy utenfor Boston, Massachusetts, USA. I begynnelsen spilte de i kjelleren på frisørsalong til en venn, der spilte de en blanding av Oi!, irsk musikk og hardcore.

## Historie
Dropkick Murphys startet i 1996. Bandet ga ut mange EP-er og etter en stund fikk de platekontrakt med Hellcat Records. I 1998 ga de ut sitt første album, *[[Do or Die]]*. Vokalist Mike McColgan forlot bandet senere det året og han ble erstattet av The Bruisers' vokalist Al Barr. I 2006 var de hovedattraksjon på den norske Storåsfestivalen.

## Diskografi

**[[Do or Die (album)|Do or Die]]* (1998)
**[[The Gang's All Here]]* (1999)
**[[Sing Loud Sing Proud!]]* (2001)
**[[Blackout (Dropkick Murphys-album)|Blackout]]* (2003)
**[[The Warrior's Code]]* (2005) 
**[[The Meanest of Times]]* (2007)
**[[Going Out In Style]]* (2011)
**[[Signed And Sealed In Blood]]* (2013)

## Medlemmer
* Al Barr – ledende vokalist
* Ken Casey – bass, vokal, ledende vokalist
*
* Matt Kelly – trommer, vokal
* James Lynch – gitar, vokal
* Marc Orrell – gitar, trekkspill, bouzouki, keyboard, vokal
* James «Scruffy» Wallace – sekkepipe, blikkfløyte
* Tim Brennan – mandolin, banjo, akustisk gitar, blikkfløyte, trekkspill, bouzouki

## Eksterne lenker
* 
* 
* 
*
Safari (andre betydninger)

**Safari** kan referere til:

* Safari, eller ekspedisjon, vanligvis over land
** Hvalsafari, en form for turisme
* Safari (dagligvarekjede), i Hordaland
* Safari (nettleser), for Macintosh og Windows
* ''Safari'' (TV-program, 1996), reiseprogram på TV3
* ''Safari'' (TV-program, 2002), kulturprogram på NRK
* ''Safari'' (TV-program, 2018), reiseprogram på NRK 
* *Safari*, norsk radioprogram om internet som gikk på NRK P3 i 1996
Langedalsvannet

**Langedalsvannet** (også kalt **Langedalsvann** og **Langedalstjønna**) er et vann i Lillesand kommune. Den ligger like øst for Tingsaker, mellom Tingsaker og Heldal, like nedenfor Tingsaker skole, på eidet mellom Kaldvellfjorden og byfjorden i Lillesand.

På slutten av 1800-tallet og fram til 1930-årene var det vanlig blant hestefolk å ha kappkjøring på dette vannet vinterstid. Storbønder møtte fram i flertall, i pelsfrakkene sine, og med spiss-sledene og sine raskeste hester. Her ble kuttet is i store blokker om vinteren, fraktet på hest og slede og ble lagret i isbua vis-à-vis butikken på Kaldvell.

Langedalsvannet var tidligere drikkevannskilde for Lillesand, men fra slutten av 1980-tallet har den vært uten liv på grunn av sulfidutslipp og utslipp av tungmetaller etter utsprengning av Svåbekk industriområde.

Vannet har i alle år vært populært rekreasjonsområde både for bading og fisking. Sjøørreten vandret sågar om høsten opp fra sjøen og på bekken her for å gyte.

Langedalsvannet ble på høsten 2008 fullkalket med båt, da med tanke på å få fisken helt og holdent tilbake i vannet.

## Referanser
SPV

**SPV** har flere betydninger:

* Forkortelse for *«*'S**pecial **P**urpose **V*'ehicle»*, som er engelsk for spesialforetak.
* Det tyske plateselskapet SPV.
Lee De Forest

**Lee De Forest** (født 26. august 1873 i Council Bluffs i Iowa i USA, død 30. juni 1961 i Hollywood) var en amerikansk oppfinner som tok ut ikke mindre enn 300 patenter. 

De Forest fikk blant annet patent på en forbedring av radiorøret som fikk navnet Audion, i dag bedre kjent som trioder, i 1907. De Forest sa selv at han ikke visste hvorfor det virket, det virket bare. Denne trioden ble revolusjonerende for utviklingen av elektroniske forsterkere da den kunne ta et svakt elektrisk signal og forsterke det.

På grunn av dette patentet regnes De Forest som en av elektronikkalderens fedre, da audion-radiorøret fikk stor betydning for den omfattende utbredelsen av elektronikk.

I 1919 fikk De Forest patent på noe han kalte *De Forest Phonofilm*, det første av flere patenter på filmlyd. Lyd ble tatt opp direkte på filmen i parallelle linjer, og selv om oppfinnelsen ble dårlig mottatt til å begynne med, skulle den få stor innvirkning på filmindustrien fra 1920-årene og framover. 

For sin innsats for lydfilmen ble De Forest tildelt en æres-Oscar i 1959/60, og han fikk også en stjerne på Hollywood Walk of Fame.

## Se også
* Transistor

## Referanser


## Eksterne lenker
* IEEE History Center Lee De Forest
* National Inventors Hall of Fame's Lee De Forest
* leedeforest.org: Lee De Forest
* Eugenii Katz Lee De Forest
* PBS film om Lee De Forest Audion [ Quicktime ]
Juha Tiainen

**Juha Tiainen** (født 5. desember 1955 i Uukuniemi, død 2. april 2003 i Villmanstrand) var en sleggekaster fra Finland som vant gullmedaljen under Sommer-OL 1984. Hans personlige rekord var 81,52 meter som han satte samme år.
## Referanser


## Eksterne lenker
*
Balázs Kiss

**Balázs Kiss** (født 21. mars 1972 i Veszprém) er en tidligere ungarsk sleggekaster. Under OL 1996 vant han gull.

Han har også sølvmedalje fra EM 1998, samt flere fjerdeplasser fra internasjonale mesterskap. Hans bestenotering er på 83,00 meter og han la opp i 2004.
## Referanser


## Eksterne lenker
*
Maksim Tarasov

**Maksim Vladimirovitsj Tarasov** (russisk: Максим Владимирович Тарасов, født 2. desember 1970 i Jaroslavl) er en russisk tidligere stavhopper som først representerte Sovjetunionen, så SUS og senere Russland. Hans bestenotering er på 6,05 meter. I 2001 gjorde en alvorlig skade at han  måtte legge opp som aktiv utøver.

Tarasov ble noe overraskende olympisk mester i stavsprang i Sommer-OL 1992 i Barcelona, da storfavoritten Serhij Bubka røk ut av konkurransen etter to riv på 5,70 og ett riv på 5,75.

## Se også
* Liste over stavhoppere som har nådd 6 meter

## Referanser


## Eksterne lenker
*
Annar Ryen

**Annar Ryen** (1909–1985) var en norsk langrennsløper som representerte IL Nansen.

I VM i Chamonix i Frankrike i 1937 deltok Ryen på stafettlaget som tok gull. Ryen vant 5-mila i Lahtis i 1936, og ble slik den første nordmannen som vant dette skirennet.

I 1940 ble han tildelt Holmenkollmedaljen sammen med Oscar Gjøslien.

## Mesterskapsmedaljer

## Litteratur
* 

## Referanser


## Eksterne lenker
* 
* Skiforeningen.no med PDF-fil på vinnere av Holmenkollmedaljen
* IL Nansens nettsider
Kongeriket Holland

**Kongeriket Holland** var betegnelsen på et lydrike under Frankrike som eksisterte i Nederland fra 1806 til 1810. Napoleon innsatte sin tredje bror, Louis Bonaparte som konge og navnet på landet ble tatt fra den største provinsen i Nederland, nemlig Holland. 

Kong Luis styrte ikke etter Napoleons interesser, han forsøkte å tjene nederlenderne i stedet for sin bror og Napoleon oppløste lydriket i 1810, Nederland ble så annektert av Frankrike og var okkupert inntil 1813. Kongeriket Holland dekket stort sett samme område som dagens Nederland, med unntak av Limburg og deler av Zeeland, som tilhørte Frankrike. Den østlige delen av Friesland var også en del av lydriket; dette området tilhører i dag Tyskland.

## Statsoverhoder

## Referanser
9. serierunde i Premier League 2007/08

**9. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 6. oktober med Manchester United – Wigan kl. 13.45 og Aston Villa – West Ham kl. 16.00. Dagen etter ble de siste åtte kampene i serierunden spilt.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Johan R. Henriksen

**Johan R. Henriksen** (1886–1975) var en norsk skiløper og idrettsfunksjonær. I løpet av sin karriere representerte han både Start og Mercantile i Oslo, samt Oslo Turnforening. 

Henriksen arbeidet som løypesjef i Holmenkollrennene i en årrekke, og ble for dette arbeidet tildelt Holmenkollmedaljen i 1938.

## Eksterne lenker
* Holmenkollrennvinnere siden 1892
Henry Gjøslien

**Henry Gjøslien** (født 5. oktober 1900 i Lier, død 15. juni 1984) var en norsk langrennsløper som vant 50&nbsp;km i Holmenkollen i 1927. Han representerte Ski- og Ballklubben Drafn i Drammen. Oscar Gjøslien var hans yngre bror.

## Referanser
Oscar Gjøslien

**Oscar Gjøslien** (1909–1995) var en norsk langrennsløper som ble tildelt Holmenkollmedaljen i 1940 sammen med Annar Ryen. Han representerte Ski- og Ballklubben Drafn i Drammen.

I 1935 vant han 50&nbsp;km i Holmenkollen. I VM i Zakopane i Polen i 1939 tok han bronse på samme distanse. Han tok ytterligere tre tredjeplasser i Holmenkollen på 50&nbsp;km, og en andreplass på 18&nbsp;km. Han vant Birkebeinerrennet i 1936. Han fortsatte med turløp etter endt karriere og har blant annet 44 Birkebeinermerker. Han ble kalt Birkebeinerkongen.

I 1940 mottok han Holmenkollmedaljen for sine bragder i Holmenkollen, sammen med Annar Ryen.

Gjøsliens eldre bror, Henry Gjøslien er også vinner på 50&nbsp;km i Holmenkollen, fra 1927.

## Mesterskapsmedaljer

## Referanser


## Eksterne lenker
* 
* Skiforeningen.no med PDF-fil på vinnere av Holmenkollmedaljen
Skrømt

**Skrømt** er i norsk folketradisjon betegnelsen på noe uspesifisert overnaturlig. Når folk opplever noe de ikke kan forklare på naturlig vis, kan det kalles *skrømt*. Ordet kan, i betydningen, referere mer spesifikt til *[[gjenganger]]*. I nyere tradisjon kan ordet også bli tolket på en mer rasjonell måte, og referere til noe som ikke er virkelig, noe man innbiller seg.

Den folkloristiske fagtermen for skrømt er *[[numen]]*, et latinsk begrep som egentlig betyr «magisk» eller «guddommelig kraft».

I utviklingen av en fortelling kan en skrømtopplevelse bli tolket og bli til fortellingen om et møte med et tradisjonelt overnaturlig vesen.

## Referanser


## Se også
* Overnaturlige vesener
Elling Rønes

**Elling Rønes** (1882–1965) var en norsk langrennsløper som vant femmila i Holmenkollen hele fire ganger. Han ble tildelt Holmenkollmedaljen i 1947. Han representerte idrettsklubben Trysil Turn & IF og Nordre Trysil IL.

Rønes vant 50&nbsp;km i Holmenkollen i 1906, 1907 (40&nbsp;km), 1908, og siste gang på ti år etter sin første seier i 1916. Bare Thorleif Haug med sine seks seire og Lauritz Bergendahl har flere, men ingen andre har vunnet med ti år mellom første og siste seier. Han har ytterligere to andreplasser, fra 1914 og 1917, og deltok på sin siste 5-mil i «Kollen» i 1934, 52 år gammel. I 1911 ble Rønes norsk mester på 30&nbsp;km.

## Utmerkelser
* 1947: Holmenkollmedaljen – for sine bragder i Holmenkollen

## Referanser
Seppo Räty

**Seppo Henrik Räty** (født 1962 i Helsingfors) er en tidligere finsk spydkaster. Hans bestenotering er 96,96. Han ble verdensmester i 1987 og OL-medaljør i spydkast (sølv 1992, bronse 1988 og 1996).

## Referanser


## Eksterne lenker
*
Kimmo Kinnunen

**Kimmo Kinnunen** (født 31. mars 1968 i Äänekoski) er en tidligere finsk spydkaster. Han vant gull i VM 1991 i Tokyo og sølv i VM 1993 i Stuttgart. Hans andre meritter er blant annet en 4.-plass fra OL 1992 i Barcelona og 7.-plass fra OL 1996 i Atlanta. Hans bestenotering er 90,82 fra VM i 1991.

## Referanser


## Eksterne lenker
*
Aki Parviainen

**Aki Parviainen** (født 1974) er en finsk spydkaster som vant gullmedaljen under VM 1999 i Sevilla og en sølvmedalje under VM 2001 i Edmonton. Hans bestenotering er 93,09 fra 1999. Hans beste OL-plassering er en 5.-plass i 2000. Våren 2006 kunngjorde Parviainen at han ga seg som friidrettsutøver på grunn av skade.

## Referanser


## Eksterne lenker
*
Åheim

**Åheim** er den sørligste bygda i Vanylven kommune på Sunnmøre. Åheim ligger ved fylkesgrensen til Vestland, med Kinn kommune i sør og Stad kommune i vest og i øst. Bygda har egen barne og ungdomsskole, Åheim skule, som huser barn fra kretsene Åheim, Skorge, Gusdal, Slagnes og Sylte.

## Olivin

Sibelco Nordic (tidligere A/S Olivin) er en steinbedrift som driver utvinning av mineralet olivin, og er bedriften som rommer de fleste arbeidsplassene i bygda. Sibelcos område ligger ved sjøen, med eget dagbrudd i Gusdal. Steinen blir videre transportert fra Gusdal til Åheim gjennom transportbånd som går i tunnel i fjellet. Når steinen kommer ned til Åheim blir den knust opp og sortert i forskjellige typer, alt etter bruksområde.

AS Olivin førte i 1998 opp idrettshallen Olivinhallen, i forbindelse med sitt 50 års jubileum. 

Norsk OlivinSenter er et steinsenter, som er samlokalisert med gullsmed Bjørnar Ekremsæter. NOS holder til i gamle Thue Skule.

## Sankt Jetmund kirke

Sankt Jetmund kirke ligger i sentrum av Åheim. Det er en lang kirke bygget av stein og ble ført opp i 1155. I 1863 ble kirken demontert, og steinen ble spredd utover i bygden og ble benyttet i andre bygg. En gruppe lokale gikk sammen og fikk samlet tilbake steinene som var tatt fra kirken, og i 1957 ble kirka gjenreist og vigsla på de gamle murene som stod igjen. 

## Aktiviteter
Gjennom hele året er det stor aktivitet i bygda. I Olivinhallen kan en drive med friidrett, fotball, basketball, håndball, volleyball. Et steinkast borte har en også kunstgress og gressbane.

På sommeren kan man fiske laks i Åheimselva.

## Overnattinger
Kvilehytta ligger plassert ca. 120 m over havet. Her er det kafé med flott utsikt over tettstedet Åheim og mulighet for overnatting.

Jetmund Gjesteheim er et rimelig vandrerhjem med en enkel standard. Her kan man leie rom, eller strøm til bobil/campingvogn.

## Referanser
Raymond Hecht

**Raymond Hecht** (født 11. november 1968 i Gardelegen) er en tidligere tysk spydkaster. Han representerte SC Magdeburg i det tidligere DDR. Hans personlige bestenotering er 92,60 oppnådd i juli 1995 i Oslo. Dette plasserer ham på 4.-plass på verdensstatistikken. Dette er også den nåværende tyske rekorden. Hecht satte tilsammen fem tyske rekorder (bemerk at østtyskeren Uwe Hohn kastet 104,80 med den gamle spydtypen).

## Andre meritter
* 5.-plass i EM 1994 i Helsingfors
## Referanser


## Eksterne lenker
*
Emil Stangs andre regjering

**Emil Stangs andre regjering** var en Høyre-regjering som tiltrådte 2. mai 1893. 31. januar 1895 søkte den om avskjed. I statsråd 27. februar 1895 ba kongen regjeringen trekke avskjedssøknaden tilbake, uten at regjeringen var villig til dette. I statsråd 14. oktober 1895 ble Stangs andre regjering innvilget avskjed. 

## Referanser
Arne Hoel

:*For bandyspilleren, se [[Arne Hoel (bandyspiller)]]*

**Arne Hoel** (født 5. april 1927 i Skoger i Drammen, død 10. september 2006 i Oslo) var en norsk skihopper med tre seire i Holmenkollen. Han ble tildelt Holmenkollmedaljen i 1948. Han representerte idrettsklubbene Lyn og Varg, Oslo.

Hoel vant hopp i Holmenkollen i 1948, 1951 og 1959. I 1954 ble hopprennet avlyst, men Hoel vant det utsatte rennet (rennet teller ikke som et offisielt Holmenkollrenn). I OL i Oslo i 1952 ble han nummer 6 og i 1956 i Cortina d'Ampezzo kom han på 11. plass. Han vant også hopprennet i Svenska Skidspelen i 1947, og ble norsk mester i 1956. I nyttårsuken 1958&ndash;1959 fikk Hoel flere topp 10-plasseringer i den tysk-østerrikske hoppuken.

I 1956 ble Hoel tildelt Holmenkollmedaljen for sine bragder i Holmenkollen.

## Referanser


## Eksterne lenker
* 
* Skiforeningens prisvinnerliste over Holmenkollmedaljen i PDF-format
Emil Stangs første regjering

**Emil Stangs første regjering** var en Høyreregjering som tiltrådte 13. juli 1889.  I statsråd 6. mars 1891 ble den innvilget avskjed. 

## Kilder
*
Erik Bratvold

**Erik Bratvold** (født 4. desember 1944 i Oslo) er en norsk fagforeningsmann, leder for Norsk Sjømannsforbund 1994-2006.

Bratvold var ansatt i Norsk Sjømannsforbund fra 1977 til han ble valgt av forbundets landsstyre som nestleder av forbundet i 1993, i forbindelse med at daværende nestleder Olav Bjørklund trådte inn som forbundleder ved Edvin Ramsviks avgang grunnet sykdom. Bratvold ble på landsmøtet året etter enstemmig valgt til forbundsleder, og gjenvalgt to ganger uten motkandidat, før han takket nei til gjenvalg i 2006.

Da Bratvold tok over som forbundsleder hadde Norsk Sjømannsforbund med 8900 medlemmer sitt laveste medlemstall siden 1920-årene. Ved Bratvolds avgang var medlemstallet gått opp igjen til 12&nbsp;000. Det skjedde til tross for at store deler av hans lederperiode var preget av nedgang i antallet norske sjøfolk, til dels på grunn av at den norske maritime politikken gjennomgikk turbulente år med en hyppige skifter og uforutsigbarhet. Denne ustabiliteten skremte tidvis den norske rederinæringen fra å registrere sine nye skip under norsk flagg, slik at antallet arbeidsplasser for norske sjøfolk sank gradvis gjennom perioden.

## Eksterne lenker
* Norsk Sjømannsforbund
Christer Tornell

**Hans Christer Tornell** (født 1963) er en svensk-norsk koreograf, tv-personlighet og danser, som driver dansekompaniet Oslo Danse Ensemble. Mellom 2008 og 2013 var han dommer i ''Skal vi danse'' på TV 2. Han har også vært dommer i ''Isdans'' (2007) på TV 2 og i *[[Stjärnor på is]]* (2008) på svensk TV4. Tornell var også danser under Guri Schankes opptreden i Melodi Grand Prix 2007. I 2012 medvirket han i noen episoder av ''Hotel Cæsar''.

Tornell kom til Norge i 1993 i forbindelse med OL på Lillehammer. Der fikk han jobb som «vette nummer 2» under åpningsseremonien. Han fikk deretter jobb på ABC-teatret under Tom Sterri.

## Oppdrag
Tornell har vært danser i Dans & Toners produksjoner:
* *[[Dans for Deg]]* (2001 – 2006), *[[A Circle Within A Spiral]]* (2003),*[[Munch - en reise i dans, musikk & billedkunst]]* (2005 – 2008) and*[[Twisted]]* (2008 - 2013)
* *[[Svindlere med stil (musikal)|Svindlere med stil]]* (2007)
* *[[Hotel Cæsar]]* 2012
Tornell har også vært koreograf for Dans & Toner:
* *Masken* i *Dans for Deg* (2001), *Øyeblikket* i *Du og jeg og Vi To* (2003), *Løsrivelse* i *Dans for Deg* (2001), *Melankoli*» i *Munch - en reise i dans, musikk & billedkunst* (2005), *Galopperende Hest* i *Munch - en reise i dans, musikk & billedkunst (2005),* Forestillingen *Twisted* 2008 (også medprodusent)
* «Isdronningen – Sonja Henie» (2012)

## Referanser




## Eksterne lenker
*
Eero Kolehmainen

**Eero Kolehmainen** (født 24. mars 1918 i Anttola, død 7. desember 2013 i Sankt Michel) var en finsk langrennsløper som tok OL-sølv i 1952. Han ble tildelt Holmenkollmedaljen i 1957.

Kolehmainen ble nummer to på 50&nbsp;km i OL i Oslo i 1952, og nummer fire på samme distanse i OL 1956. Han var deltaker i Holmenkollrennene mange ganger, og vant 50&nbsp;km i både Holmenkollen og Lahtis i 1957. Han vant samme distanse i Lahtisspelen også året før. Han har i tillegg en seier på 18&nbsp;km fra 1950 fra Holmenkollen. Han ble nummer to på 5-mila i «Kollen» i 1959, 41 år gammel (bak Sverre Stensheim).

I 1957 ble Kolehmainen tildelt Holmenkollmedaljen for sine bragder i Holmenkollen.

## Mesterskapsmedaljer

## Referanser


## Eksterne lenker
* 
* Skiforeningens oversikt over vinnere i Holmenkollen (klikk ''Vinnere'' for PDF-fil)
* Skiforeningens prisvinnerliste over Holmenkollmedaljen i PDF-format
1349 (band)

**1349** er et black metal-band fra en forstad i Oslo, Norge. Gruppen ble stiftet i 1997 og omfatter flere tidligere medlemmer av bandet Alvheim.

## Historie
1349 er kjent for sin trommeslager Frost fra Satyricon. Bandets musikkstil og oppbygging ligner veldig på den andre bølgen av norsk black metal tidlig på 1990-tallet og inneholder ikke synthesizer. 1349 blir ofte sammenlignet med Enslaved, Emperor, Burzum, Gorgoroth, Darkthrone, Immortal og Mayhem. Bandet turnerer fra tid til annen. Liveopptredene deres starter ofte med ildspruting av Archaon og Frost. På deres debutalbum *[[Liberation]]* fremførte bandet en cover av Mayhems «Buried by Time and Dust». De har også covret Celtic Frost, et band som Ravn mener er hovedinnspirasjonen til 1349. De turnerte sammen med Celtic Frost i USA i 2006. Ravn opptrådte også på Celtic Frosts album *[[Monotheist]]*. Han hadde gjestevokal på bonuslåten «Temple of Depression». Bandet er meget respektert i metalmiljøet.

Musikkvideoen til Sculptor of Flesh ble utgitt sammen med albumet *[[Hellfire (1349-album)|Hellfire]]* i 2005. Videoen bytter mellom bandets fremførelse av sangen og en operasjon.

Bandet ble nominert til Spellemannprisen 2014 i klassen metal for albumet *Massive Cauldron of Chaos*.

Navnet 1349 ble valgt fordi det er det året svartedauden kom til Norge.

Tor Risdal Stavenes (født 1978), kjent under artistnavnet «Seidemann» har tidligere spilt med black metal bandene Slavia, Pantheon I, Nidingr (2006-) og Den Saakaldte. Han har også vert gjesteartist i black metal bandene som Koldbrann fra 2002 til 2003 og Vidsyn.

## Diskografi

## Medlemmer
 

## Referanser


## Eksterne lenker
* 
* 
*
Drammens Teater

**Drammens Teater**, Øvre Storgate 12 i Drammen, ble bygd i 1869 og åpnet 8. februar 1870 og er tegnet av arkitekten Emil Victor Langlet.

Teateret ble tegnet etter samme modell som pariserteatrene Théâtre de la Porte-Saint-Martin og Théâtre du Châtelet, og er utført i en sammensatt nyrenessansestil med symmetriske fasader og rundbuede vinduer. Teateret ble det første «moderne» teaterhus i Norge, og ble regnet som et av de vakreste i Norden. 

Den 10. desember 1993 ble Drammens Teater påtent og totalt ødelagt ved brann. Bare ytterveggene stod igjen, men på grunnlag av en rekke kilder og fotografier kunne huset rekonstrueres. Arkitekt for gjenoppbygningsarbeidet var Jan Øyvind Berntzen. Det gjenoppbygde teateret sto ferdig 8. februar 1997 med oppgradert, moderne funksjonalitet. Teatersalongen ble gjenskapt av Hans Gabriel Finne. Teatrets gipsornamenter – blant annet den store rosetten i taket i salongen, med en omkrets på 45,3 meter – ble laget av foretaket Gipsmakeriet i Oslo. Den høytidelige gjenåpningen ble foretatt av kong Harald V

Drammens Teater har fått Europa Nostra-diplomet: «For forbilledlig gjenskaping av den gamle teaterbygningen, i helhet og i detaljer for vilje og evne til verdifull bygningskulturbevaring for trofasthet mot det gamle teaters ånd og tone».

## Galleri

Fil:Drammens Teater Tegning.png|Strektegning/arkitekturtegning av Drammens Teater med farger.
Fil:Drammens teater.jpg|Bilde av fasaden i retning sørøst.
Fil:T060 01 0292 Edit.jpg|Drammens teater innvendig. Bildet er fra ca. 1870 til 1890. .
Fil:Drammens teater 2018 (2).jpg|Drammens teater sett fra nordvest.


## Kilder
* Drammens Teaters historie 
* Drammens teater på arc!
* 

## Eksterne lenker
* Drammens Teater i Scenewebarkivet
* Drammens Teater
Verdensmusikk

**Verdensmusikk** (fra engelsk: *world music*) er en betegnelse som i hovedsak dekker all musikk som ikke faller inn i kategoriene vestlig popmusikk, vestlig klassisk musikk, eller musikkformer av amerikansk opphav, slik som jazz, hiphop, country og rock.

Betegnelsen ble skapt på midten av 1980-tallet av den britiske platebransjen for å kategorisere musikk som falt utenfor de ovenfornevnte kategoriene. 

Begrepet verdensmusikk dekker også popmusikk fra Afrika, Asia og Latin-Amerika, vestlig popmusikk som benytter elementer fra de nevnte kontinentene, og tradisjonsmusikk, hovedsakelig fra utenfor Europa og USA, men ikke utelukkende.

Betegnelsen blir brukt forskjellig i forskjellige land, og det er ikke uvanlig at popmusikk på fransk blir kategorisert som «world music» i amerikanske platebutikker.

Begrepet har blitt kritisert for å være eurosentrisk og upresist, og for å være lite egnet for klassifisering av musikk. Ut fra et musikalsk eller kulturelt synspunkt er det i utgangspunktet ingen fellestrekk mellom de forskjellige musikksjangerene som faller inn i kategorien verdensmusikk.

## Referanser


## Eksterne lenker
* Verden er et annet sted
Sascha Gerstner

**Sascha Gerstner** (født 2. april 1977) er en tysk gitarist. Han spilte i power metal-bandet Freedom Call fra 1998 til 2001. I 2002 fikk han jobben som gitarist i Helloween, der han erstattet Roland Grapow.

## Eksterne lenker

* 
* 
* MySpace-profil
* Helloweens offisielle nettside
Edvin Ramsvik

**Edvin Kornelius Ramsvik** (født 3. november 1930, død 28. februar 2010) norsk fagforeningsmann, og leder for Norsk Sjømannsforbund 1988-1993.

Ramsvik ble medlem i Norsk Sjømannsforbund høsten 1948. Etter å ha seilt både på selfangst og som matros og båtsmann i utenriksfart, ble han rekruttert som aspirant og etter hvert senere assistent i Haugesund avdeling av Norsk Sjømannsforbund. I mai 1962 ble han bestyrer av Antwerpen avdeling. Ti år senere, i juli 1972, ble han formann i Trondheim avdeling, før han knapt tre år deretter, i februar 1975 ble tariffsekretær ved Norsk Sjømannsforbunds hovedkontor i Oslo.

Ramsvik ble valgt som nestleder (nestformann) i forbundet i 1982, et verv han hadde til 1988, da han tok over som forbundsleder etter Henrik Aasarød midt i en landsmøteperiode. Ramsvik ble valgt som forbundsleder på landsmøtet i 1990 og hadde vervet til han selv ble innvilget førtidspensjon i 1993 på grunn av sin sykdom, og daværende nestleder Olav Bjørklund måtte overta fram til landsmøtet i 1994.

## Eksterne lenker
* Norsk Sjømannsforbund
Arne Worren

**Arne Worren** (1924–2011) var professor i spansk ved Universitetet i Oslo. Han er særlig kjent for sine oversettelser fra spansk og portugisisk.

Worren ble tildelt Bastianprisen og Det Norske Akademis Pris i 2003 for oversettelsen av klassikeren Don Quijote av Miguel de Cervantes Saavedra.

## Priser
* 2003: Det Norske Akademis Pris
* 2003: Bastianprisen

## Referanser


## Eksterne lenker

* Arne Worren i Norsk Oversetterleksikon
Barkasse

**Barkasse** (fra senlatin *barca*, «bark») er en skipsbåt, det vil si en stor type lettbåt.

I tidligere tider var barkasser de største lettbåtene krigsskip hadde på dekk. I dag brukes betegnelsen «barkasse» om en motorbåt med åpent- eller halvåpent dekk. Den er større enn jolle og gigg, som er mindre lettbåter.


File:Ritning-Konstruktionsritning till mörsarbarkass. 1776-05-25 - Sjöhistoriska museet - OR 1172.tif|Konstruksjonstegning av en svensk barkasse utstyrt med morter 1776.


## Referanser


## Eksterne lenker
* 
*
Piet Sielck

**Piet Sielck** (født 14. november) er en tysk gitarist som har spilt sammen med Kai Hansen i forløperen til Helloween, da kalt Iron Fist. Piet spiller nå i Savage Circus sammen med trommeslageren Mike Terrana.

## Eksterne lenker
* 
* Helloweens offisielle hjemmeside
Oslofeltets berggrunn

**Oslofeltets berggrunn** er beskrivelse av de typer av bergarter som finnes i Oslofeltet. Bergartene er inndelt i formasjoner.

## Prekambriumtiden
Det sørnorske grunnfjellsområde stikker opp i enkelte åser i Oslofeltet. Dette grunnfjellet ble dannet for 1500 til 1040 millioner år siden. Ekeberg og Nesodden er eksempler på slike høydeområder som er avgrenset av normalforkastninger.

## Kambrosilurske skifre

### Vangsåsformasjonen
Sandstein som utgjør en 125 meter tykk lagpakke fra begynnelsen av kambriumtiden på Ringsaker.

### Alunskiferformasjonen

Svart leirskifer som ble dannet i midtre kambrium- til tidlig ordoviciumtiden i Oslo. Skiferen består av mer enn 10&nbsp;% organisk materiale og kan være rik på tungmetaller som vanadium og uran, og står for større Radonutslipp.

Formasjonen var utbredt over hele Norge og i Sverige øst til Ørebro-området. Den finnes også på De britiske øyer. Leirskifrene fungerte som et glideplan under skyvedekkene under den kaledonske fjellkjedefoldingen i Silurtiden, og finnes derfor i en tynn sone ved østkanten av fjellkjeden helt fra Rogaland til Finnmark.

Formasjonen er kjent for sitt store innhold av fossiler, særlig trilobitter (Olenider) i den kambriske delen og graptolitter (Rhabdinopora) i den ordoviciske delen

## Ordoviciumtiden

* Alunskiferformasjonen (øvre del)
* Bjerkåsholmformasjonen
* Tøyenformasjonen
* Hukformasjonen
* Elnesformasjonen
* Vollformasjonen
* Arnestadformasjonen
* Frognerkilformasjonen
* Nakkholmformasjonen
* Solvangformasjonen
* Venstøpformasjonen
* Grimsøyformasjonen
* Skjerholmformasjonen
* Skogerholmformasjonen
* Husbergøyformasjonen
* Langøyene- og Langåraformasjonen

## Siluriske kalklag

* Solvikformasjonen
* Rytteråkerformasjonen
* Vikformasjonen
* Skinnerbuktformasjonen
* Malmøyformasjonen
* Steinsfjordformasjonen
* Sundvollgruppen

## Permtiden
Rombeporfyr er den vanligste bergarten i Oslofeltet.

## Kvartærtiden
Israndavsetninger fra isavsmeltingen etter siste istid. Mest kjent er Raet ved Larvik. Videre finnes store forekomster av sand på Romerike.

## Se også
*Oslofeltet
*Norges berggrunn

## Litteratur
*Hans Arne Nakrem og David Worsley: *Jordas eldste oldtid*. I: Ramberg et al. (red): *Landet blir til. Norges geologi*. Norsk geologisk forening 2006.
Tjøme ungdomsskole

**Tjøme ungdomsskole** er en ungdomsskole på Tjøme i Færder kommune i Vestfold fylke. Skolen er Tjømes eneste ungdomsskole, og har rundt 20 ansatte og 110 elever fra 8. til 10. klasse. Skolen ble tatt i bruk i 1990 og ligger rett nord for sentrum i tettstedet Tjøme. Skolen har egen gymnastikksal og et vakkert uteområde med grøntanlegg, turterreng og skog. Rektor er Lena Beckman. 

Ungdomsskolen på Tjøme fikk opprinnelig elever fra tidligere Tjøme kommunes to barneskoler: Lindhøy skole, som ble bygd sør for sentrum i 1952, og den vesle Hvasser skole, opprinnelig fra 1886, på øya Hvasser. Hvasser skole ble nedlagt i 2009, slik at ungdomsskolen nå bare får elever fra Lindhøy skole. Tidligere var ungdomsskolen på Tjøme en del av Lindhøy skole. Det har siden 1860-tallet vært i alt åtte faste skoler på forskjellige steder på Tjøme og Hvasser.

De fleste elevene ved Tjøme ungdomsskole fortsetter på Nøtterøy videregående skole på Nøtterøy eller på Færder eller Greveskogen videregående skole i Tønsberg. Andre søker seg også til WANG Toppidrett.
Hans Aasen

**Hans Aasen** (født 1557 i Tännes, død 1673) var en norsk bonde og malmfinner.

Hans Aasen ble født i Tännes i Härjedalen, den gang norsk område. Han flyttet senere til Røros-regionen, og skal der ha funnet kobbermalmen som la grunnlaget både for Røros Kobberverk og bergstaden Røros. Et bilde av ham henger i Røros kirke.

## Referanser